**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**.... 2016 թվականի N ..... - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ**

**ԿԱՏԱՐԵԼՈՒ ՄԱՍԻՆ**

«Իրավական ակտերի մա­սին» Հա­­յաս­տա­նի Հանրապետության օրենքի 70-րդ հոդվածի 1-ին մասին համա­պա­տասխան` Հա­­յաս­տա­նի Հանրապետության կառավարությունը

**ո ր ո շ ու մ է.**

1. Հայաստանի Հան­րա­պե­տու­թ­յան կառավարութ­յան 2015 թվականի դեկ­տեմ­բերի 24-ի «Հայաստանի Հան­րապետության 2016 թվականի պետական բյուջեի կա­տա­րումն ապա­հովող միջոցառումների մասին» N 1555-Ն որոշ­­ման մեջ կատարել փոփո­խություններ՝ համա­ձայն հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օր­վանից:

**ՀԻՄՆԱՎՈՐՈՒՄ**

**«Հա­յաս­տանի Հանրապետության կառա­վա­րու­թյան 2015 թվականի դեկտեմբերի 24-ի N 1555-Ն որոշ­ման մեջ փոփոխություններ կա­տա­րելու մասին» ՀՀ կառավարության որոշման նախագծի**

**1. Անհրաժեշտությունը**. ՀՀ կառավարության վերը նշված որոշման նախագծի (այսու­հետ` Նախագիծ) ըն­դու­նումը պայմա­նավորված է ԼՂՀ-ին ս.թ. առաջին կիսամյակում ՀՀ պետական բյուջեից տրա­մադր­վող բյու­ջե­տա­­յին վարկի գումարն ավելացնելու անհրաժեշ­տությամբ:

**2. Ընթացիկ իրավիճակը և խնդիրները.** ԼՂՀ-ին ս.թ. առաջին կիսամյակում տրա­մադր­վող բյուջետային վար­կի գումարն, ըստ ՀՀ կառավարության 2015 թվականի դեկտեմբերի 24-ի N 1555-Ն որոշ­ման, կազմում է 23,633.5 մլն դրամ, սակայն նշված գումարը չի բավարարում ԼՂՀ կառավարության կողմից առաջին կիսամյակում նախատեսված ծավալով ծրագրերը ֆինանսավորելու համար:

**3. Կարգավորման նպատակը և բնույթը.** Նախագծի նպատակն է վերը նշված խնդիր­նե­րը կարգավորելու համար ՀՀ 2016 թվականի պե­­տա­կան բյուջեով «Միջպետական վարկ ԼՂՀ-ին» ծրագրի գծով նա­խա­տեսված հատկացումների միջ­եռամս­յակային տեղաշարժի մի­ջո­ցով 1,500.0 մլն դրամ ս.թ. չորրորդ եռամսյակից տե­ղափոխել առաջին կիսամյակ (անփո­փոխ թողնելով այդ ծրագ­րի գծով հատ­կա­­ցում­ների տա­րեկան գումարը):

**4. Ակնկալվող արդյունքը.** Նախագծի ընդունմամբ պայմաններ կստեղծվի ԼՂՀ կառավարության կողմից ս.թ. առաջին կիսամյակում բյուջետային ծախսերի սահուն կեր­պով իրականացման համար:

**ՏԵՂԵԿԱՆՔ**

**Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Նախագծի ընդունումը ինչպես պետական բյուջեի, այնպես էլ հա­մայնք­ների բյուջեների եկամուտների և ծախսերի փոփոխություն չի առաջացնում:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Նախագծի ընդունումն այլ իրավական ակտերում փոփո­խութ­յուն­ների կամ լրացումների ան­հրաժեշտություն չի առաջացնում:

Նախագծի մշակման համար կիրառված իրավական ակտերն են` «Իրավական ակտերի մա­սին» ՀՀ օրենքը, ՀՀ կառավարության 2015 թվականի դեկտեմբերի 24-ի N 1555-Ն որո­շու­մը: